[ca] La gestió dels biosòlids generats en les instal·lacions aqüícoles és difícil degut a les seves propietats (baix pes específic i alta cohesivitat). Si aquests sedimenten i s'acumulen al fons dels tancs poden ocasionar un seguit de conseqüències negatives. Conèixer les característiques físiques d'aquests biosòlids constitueix un pas important en la recerca de la solució a la problemàtica exposada. En aquest treball s'han caracteritzat biosòlids procedents de tancs amb peixos de diferents mides a través de l'estudi dels processos de resuspensió i sedimentació utilitzant una graella oscil·lant i l'anàlisi d'imatges. La graella oscil·lant permet introduir una turbulència coneguda en un recipient. Es van dissenyar dos experiments: un primer experiment on es van realitzar dos processos consecutius de resuspensió i sedimentació; i un segon experiment on es va realitzar un procés de resuspensió i sedimentació amb biosòlids recol·lectats 24 hores abans. Els experiments es van dur a terme en un ambient exempt de llum. Els biosòlids recol·lectats es van resuspendre i sedimentar utilitzant uns nivells de turbulència coneguts. La quantificació del percentatge de biosòlids resuspesos a la columna d'aigua es va realitzar mitjançant la projecció d'un pla de llum vermella i l'adquisició d'imatges a cada nivell de turbulència. Les imatges captades es van tractar amb el programa Image J. Es van utilitzar tres tractaments diferents: l'atenuació de la intensitat del color vermell al llarg d'un eix transversal (tractament 1), la mesura de la intensitat mitjana del color vermell en dues àrees oposades (tractament 2) i el comptatge de partícules (tractament 3). Els estudis dels processos de resuspensió i sedimentació van mostrar que per a dos processos de resuspensió i sedimentació, el percentatge de biosòlids a la columna d'aigua va ser major en el segon procés que en el primer per a un mateix nivell de turbulència. El percentatge de biosòlids a la columna d'aigua, per a un mateix nivell de turbulència, va ser major en els processos de sedimentació que en els de resuspensió en tots els experiments, reproduint-se el fenomen d'histèresi descrit en estudis anteriors. El temps de consolidació establert abans d'un primer procés de resuspensió de biosòlids inalteralts va ser un paràmetre que no va afectar a la resistència a la resuspensió. Amb el comptatge de partícules es va determinar que en el primer procés de resuspensió es podien comptar partícules fins a nivells de turbulència al voltant de 1.3 i 1.9 cm/s. A partir d'aquests RMS la desintegració dels biosòlids impedia comptar més partícules. Finalment cal destacar que es van observar diferències entre els biosòlids de peixos de diferents mides. Així com la importància que té l'estat inicial dels biosòlids en els estudis dels processos de resuspensió i sedimentació. L'anàlisi d'imatges es presenta com un mètode vàlid per caracteritzar diferents biosòlids a través de l'estudi dels processos de resuspensió i sedimentació.

[en] The management of biosolids generated in aquaculture facilities is difficult due to their properties (low specific gravity, high cohesiveness and high organic matter content). If these biosolids settle and accumulate at the bottom of the tanks can deteriorate water quality. Knowing the physical characteristics of these biosolids is an important step for finding the solution to the problems exposed. In this project, biosolids from tanks with different fish sizes were characterized through the study of the processes of sedimentation and resuspension using an oscillating grid and image analysis. The oscillating grid allows to introduce a know level of turbulence. Two experiments were designed: in the first experiment two consecutive resuspension and sedimentation processes were made; and in the second experiment a process of resuspension and sedimentation with biosolids collected 24 hours was conducted. The experiments were conducted in darkness. The biosolids collected were resuspended and sedimented using levels of know turbulence. Quantification of the percentage of biosolids resuspended in the water column was performed by projecting a red laser beam and image acquisition at each level of turbulence. The images captured were analyzed with the software Image J. Three different treatments were used: the attenuation of the red light intensity along a transverse axis (treatment 1), the measurement of the average red intensity in two opposite areas (treatment 2) and particle counting (treatment 3). Studies of the processes of resuspension and sedimentation showed that for two consecutives resuspension and sedimentation processes, the percentage of biosolids in the water column was higher in the second than in the first process for the same level of turbulence. The percentage of biosolids in the water column, for the same level of turbulence was higher in the sedimentation processes in all experiments, reproducing the hysteresis phenomenon described in previous studies. When unalterated biosolids were placed undisturbed in the container during 24 h after their collection did not present resistance to resuspension. Particle count only were possible in the first resuspension process (up to a RMS around 1.3 and 1.9 cm / s). From these RMS biosolids were disintegrated and the count were not possible. Finally, differences were observed between biosolids from tanks with different fish sizes. Image analysis is presented as a valid method to characterize different biosolids through the study of the processes of sedimentation and resuspension.